hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy en hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մինչ այդ Էդգարը հասցրել էր խոհարարի մասնագիտություն ձեռք բերել, այլ ծրագրեր էլ ուներ, որոնք պատրաստվում էր իրականացնել զինծառությունն ավարտելուց  հետո:
Մայրը` Սիրանուշ  Սողոյանը,  պատմում է, որ որդին խիզախ էր, ծառայում էր որպես  գնդացրորդ, տիրապետում էր տարբեր  զինատեսակների:
«Պատերազմը սկսվելուց   մի  քանի  օր հետո Էդգարին տարան Վարանդա, որտեղ նա կռվել է առաջնագծում, ըստ որոշ լուրերի, ընկել  շրջափակման մեջ եւ զոհվել հոկտեմբերի 27-ին: Մենք մինչեւ վերջին օրն էլ չենք իմացել, որ նա Վարանդայում է կռվել: Ոչ մի ստույգ բան չգիտենք, ոչ մեկը չի եկել, ասել, թե իմ երեխեն որ դիրքում է եղել: Գիտեմ, որ առանց հրամանատարի են կռվել, կա ձայնագրություն, որը դա է վկայում: Ասում են, որ այդ ջոկատից բոլորը զոհվել են, երեք հոգի են ողջ մնացել: Նրանք էլ գտել են զոհված տղայիս, ասել, որ նա արժանի էր, որ վերադառնար…»,- պատմում է մայրը` Սիրանուշը, որն իրեն հասած տարբեր կցկտուր պատմություններից  փորձում է ամբողջացնել որդու` որպես պատերազմի մասնակցի, հերոսի կերպարը:
Պատերազմի օրերին Էդգարը կապ է պահպանել ծնողների հետ, նրանց  հավաստիացրել, որ ամեն ինչ լավ է, չվհատվեն, չկոտրվեն, սակայն չի ասել իր գտնվելու վայրը: Վերջին զրույցի  ժամանակ էլ` հոկտեմբերի 26-ին,   միայն ասել է, թե  քայլում են, հետո կրակոցի ձայն է լսվել: Դրանից հետո, ըստ Սիրանուշի, էլ կապ չի եղել:
Հոկտեմբերի 26-ից սկսած` Էդգարի ծնողները սպասել են նրա զանգերին: Եվ միայն նոյեմբերի 3-ին են տեղեկացել, որ իրենց որդու դին Երեւանում է:
Տիկին Սիրանուշի ասելով` իրենք չգիտեն էլ, թե ով է բերել դին, ասել են, թե նա հրազենից է զոհվել: Սակայն, երբ Էդգարի հայրը հետաքրքրվել է, թե որն է հրազենի խոցած տեղը, ասել են, թե արդեն կարել են: Մինչդեռ`արտաքինից չի երեւացել, որ Էդգարը վնասվածք է ստացել, նա կատարյալ առողջ տպավորություն է  թողել: Էդգարի հետ ծառայած տղաներից մեկն էլ պատմել է, թե նա զոհվել է ԱԹՍ-ի հարվածից:
Սիրանուշն ասում է, որ իրենք ուզում են բացահայտել որդու մահվան հանգամանքները, սակայն չգիտեն, թե ում դիմեն, չեն վստահում ոչ ոքի:
Էդգարի կրտսեր քույրը` Արփին, հիշում  է. «Հորաքրոջս  տղան` Լեւոն Դանապետյանը, պատմում էր, որ իրենց  ջոկատին էլ են ցանկացել մեքենայով  տանել Վարանդա, սակայն չեն գնացել` իմանալով,  որ  ոչ  մի  օգուտ չեն տալու: Հետո էլ որոշել են, որ ոտքով գնան:  Իրենք փորձել են ոտքով ճանապարհ ընկնել, որպեսզի ապահով լինեն, սակայն ճանապարհին ռմբակոծել են, իրենք էլ մի կերպ են փրկվել, իսկ Լեւոնը  բեկորային վնասվածք է ստացել  գլխին:
Գիտենք, որ  «Մարտունի-2 » զորամասի    զինվորներին խումբ-խումբ տարել են Վարանդա, եւ նրանք այնտեղից հետ չեն եկել: Եղբայրս էլ միայն հորաքրոջս տղային է կոդերով ասել, որ իրեն տանում են Վարանդա, զգուշացրել, որ այդ մասին ոչ ոքի չասի: Հոկտեմբերի 27-ին հորաքրոջս տղան  վիրավորվում է հենց Վարանդա գնալու ճանապարհին : Երեք օր մենք զանգ չենք ստանում ո՛չ հորաքրոջս տղայից, ո՛չ Էդգարից: Հետո, երբ հորաքրոջս տղային վիրավոր վիճակում գտանք հիվանդանոցում, հույսեր արթնացան, որ Էդգարին էլ կգտնենք մի տեղ: Եվ միայն նոյեմբերի 3-ին իմացանք, որ ինքը չկա»:
Իսկ Էդգարի զոհվելուց հետո ՀՀ քննչական կոմիտեն նրա հարազատներին  է  տրամադրել զինծառայողի անձնական իրերը`հեռախոսը, զինգրքույկը, անգամ եղունգներ կտրելու գործիքը: Հեռախոսի մեջ էլ պահպանվել է մի տեսանյութ, որտեղ  խոսակցություններից  երեւում է, թե ինչպես են տղաները կռվում` առանց հրամանատարի, ինչպես են նրանք թաքուն խոսում, որ հակառակորդը  չկրակի, եւ թե ինչպես են  նրանց ասում, որ չկրակեն :
«Չկրակեին, որ զոհվեի՞ն »,- հարցնում է մայրը:
Նախորդ նյութը44-օրյա պատերազմի հետևանքով 303 անձ Հայաստանից դեռևս անհետ կորած է համարվում․ ՄԻՊ
Հաջորդ նյութըԱվետիք Չալաբյանի խափանման միջոցի քննությունը կշարունակվի վաղը.
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.